OpenLLM-France/wikimedia huggingface dataset:
# Fiordo

Fiordoa (norvegieraz: Fjord) glaziarrek eraturiko harana da, kostaldeetan kokatua eta itsasoko urez betea. Estuak izan ohi dira, eta garaiera handiko mendiez inguraturik egoten dira.
Glaziazioa oraingo itsas mailara heldu den tokietan daude, hala nola: Errusian, Norvegian, Islandian, Groenlandian, Finlandian, Eskoziako mendebaldeko kostaldean, Kanadako Britainiar Kolunbia estatuan, Txile hegoaldean, Alaskako (AEB) hego eta mendebaldeko kostaldean, Ternuako mendebaldeko kostaldean eta Zeelanda Berriko hego-mendebaldean.

## Fiordo handienak

Munduko fiordorik handiena Groenlandiako Scoresby Sund da, 350 kilometroko luzerarekin. Munduko bigarrena eta Norvegiako lehena, Sognefjord izenekoa da, 204 kilometroko luzerarekin.

## Kanpo estekak

* Norvegiako fiordoak Elhuyar aldizkariaren webgunean
* Datuak: Q45776
* Multimedia: Fjords / Q45776

## Erreferentziak

* ↑ Fiordo izen arautua Euskaltzaindiaren webgunean

## Ikus, gainera

* Preikestolen
# 1187
## Gertaerak

* Urriaren 2a – Saladin agintari musulmanak Jerusalem hartu zuen, gurutzatuak 88 urtez hiriaren jabe izan ondoren.

## Jaiotzak

* Irailaren 5a – Luis VIII.a Frantziakoa, Frantziako erregea (h. 1226).

## Heriotzak

* Maiatzaren 1a – Roger de Moulins, Ospitaleko Zaldunen 8. Maisu Handia.
* Uztailaren 4a – Guillaume Borrel, Ospitaleko Zaldunen Maisu Handia.
* Uztailaren 4a – Renaud de Châtillon, frantses buruzagi militarra.
* Iraila/Urria – Raimundo III.a Tripolikoa, Tripoliko kondea eta Jerusalemgo Erresuma Latindarrako erregeordea (h. 1187).
* Urriaren 20a – Urbano III.a, Aita santua.
* Abenduaren 17a – Gregorio VIII.a, Aita santua.

## Kanpo estekak

* Datuak: Q19731
* Multimedia: 1187 / Q19731
# Mikel Larunbe

Mikel Larunbe García del Castillo, pilota arloan Larunbe deituraz ezaguna (Galdakao, Bizkaia, 1993ko otsailaren 1a), esku huskako pilotari profesionala da. Atzelari aritzen da, Asegarce enpresarekin. Estatistika ofizialetan jasota dagoenez, 1,92 m luze da, eta 85 kilo pisatzen du. Profesionaletako lehendabiziko partida 2013ko urtarrilean jokatu zuen, Bilboko Bizkaia pilotalekuan. Gaur egun, Mikel Larunbe fisika eta kimikako eskolak ematen ari da Gurutzeta BHI institutuan. Eta hedabide fidagarrien arabera, kirolera itzultzeko asmotan dabil.

## Kirol lorpenak

Esku huskako pilotan, hauek ditu lorpen nagusiak:

### Profesionaletan

* 2017ko binakako txapeldunordea, Oinatz Bengoetxea aurrelaria lagun.
* 2015eko Promozio mailako binakako txapeldunordea

### Amateurretan

* 2012ko El Diario Vasco torneoko txapelduna
* 2010eko GRAVN lehiaketako txapelduna
* 2010eko Euskal Herriko txapelduna

### Txapelketa nagusietako finalak
#### Binakako txapelketa nagusia

| Urtea | Txapelduna | Txapeldunordea | Puntuazioa | Pilotalekua |
| 2017 | Irribarria-Rezusta | Bengoetxea VI.a-Larunbe | 22-14 | Bizkaia |

## Kanpo estekak

* Asegarceren webguneko fitxa
* Datuak: Q11142037
# Hershey-Chase esperimentua

Hershey-Chase esperimentuak Alfred Hersheyk eta Martha Chasek DNA material genetikoa zela baieztatzeko 1952an egin zituzten saioen multzoa dira. Teoria hau 1944an frogatu zen lehen aldiz, Avery, Mc Leod eta Mc Cartyren esperimentuari esker. DNA 1869tik ezagutzen bada ere, zientzialari gehienek uste zuten proteinak zirela heredentzia-informazioa gordetzen zutenak.
Hersheyk eta Chasek T2 fago izeneko birusa erabili zuten esperimentuan. Fagoak egitura sinplea du, bi osagaiz osaturik baitago: material genetikoa eta hura babesten duen proteinazko geruza bat. Fagoak bakterioen kanpo-geruza erasotzen dute eta beren material genetikoa injektatzen dute; ondoren, bakterioaren makineria genetikoak birusaren ale berriak ekoizten ditu. Birusaren proteinazko geruza bakterioaren kanpoaldean itsatsita geratzen da.
Lehen esperimentuan, fagoaren DNA fosforo-32 erradioaktiboz markatu zuten. Proteinak osatzen dituzten 20 aminoazidoetan ez da fosfororik agertzen. Ondoren, fagoek E. coli infekta zitzaten eragin zuten, eta gero birusen proteinazko geruza ezabatu zuten infektatutako bakterioetatik zentrifugazio bidez. Erradioaktibitatea proteinazko geruzetan ez zela ageri, bakterioetan soilik zegoela ikusi zuten.
Bigarren esperimentuan, fagoak sufre-35 erradioaktiboz markatu zituzten. Sufrea ez da ageri DNAn, baina bai zisteina eta metionina aminoazidoetan. Bakterioak eta birusen proteinazko geruzak banatu ondoren, erradioaktibitatea geruzetan soilik ageri zela frogatu zuten. Honela, bakterioa infektatzen duena DNA dela ebatzi zuten.
Hersheyk 1969ko medikuntzako Nobel saria jaso zuen "birusen egitura genetikoan egindako aurkikuntzengatik".

## Bibliografia

* Hershey, A.D. and Chase, M. (1952) Independent functions of viral protein and nucleic acid in growth of bacteriophage. J Gen Physiol. 36:39-56.

## Kanpo estekak

* Datuak: Q152561
* Multimedia: Hershey–Chase experiment / Q152561
# Tihanyko abadia

Tihanyko Abadia (hungarieraz: Tihanyi apátsag) Tihanyn, Hungariako Erresuman, 1055ean eraikitako beneditarren monasterioa da. Ama Birjina eta Orleanseko San Aignan dira bere patroiak.
Tihanyko monasterio beneditarra Hungariako Andres I.a erregeak ezarri zuen 1055ean (1046-1060). Ama Birjinari eta Orleanseko San Aignan gotzainari eskaini zitzaien. Andres Erregea monasterioko elizan lurperatu zuten 1060an. Bere hilobia, elizako kriptan, orain arte gorde den Hungariako Erdi Aroko errege baten hilobi bakarra da.

## Erreferentziak

* ↑ Berend, Nora; Laszlovszky, József; Szakács, Béla Zsolt (2007). "The kingdom of Hungary". In Berend, Nora. Christianization and the Rise of Christian Monarchy: Scandinavia, Central Europe and Rus', c.900-1200. Cambridge University Press. pp. 319–368. ISBN 978-0-521-87616-2.
* ↑ Csóka, Gáspár; Koszta, László (1994). "Tihany". In Kristó, Gyula; Engel, Pál; Makk, Ferenc. Korai magyar történeti lexikon (9-14. század) [=Encyclopedia of the Early Hungarian History (9th-14th centuries)]. Akadémiai Kiadó. pp. 675–676. ISBN 963-05-6722-9.
3. Salcedo Mendoza, José Enrique, Artea Hungarian, 2017. https://sites.google.com/view/arteenhungria

## Kanpo estekak

* Datuak: Q334331
* Multimedia: Tihany Abbey / Q334331
# Areatzako kaia

Areatzako kaia :
| Areatzako kaia irudiaren eskuinean. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Areatzako kaia Areatzako kaia Areatzako kaia ||
| Koordenatuak: | 43°15′39.88″N 2°55′26″W﻿ / ﻿43.2610778°N 2.92389°W﻿ / 43.2610778; -2.92389 |
Areatzako kaia Bizkaiko Bilbo hiriburuan dagoen kai bat da. Uribitarte auzoan dago, Areatzako parkea eta Ibaizabal ibaiaren artean. Areatzako zubia eta Udaletxeko zubiaren artean luzatzen da.
Bilboko Aste Nagusian txosnen kokaleku nagusia da.

## Eraikin interesgarriak

Areatzako kaiaren inguruan honako eraikin, leku eta zubi nabarmen hauek daude:
* Areatzako zubia
* Areatzako parkea
* Areatzako kioskoa
* Udaletxeko zubia
* San Nikolas eliza
* Areatzako zubia eta parkea. Atzean San Nikolas eliza ageri da.
* Areatzako parkea
* Areatzako kaia, Areatzako parkea, Areatzako zubia, Arriaga Antzokia eta Zazpikaleetako irudia.
* Areatzako kioskoa.
* Udaletxeko zubia.
* Areatzako kaia.
* Areatzako kaia.

## Garraiobideak

* Zazpi Kaleetako geltokia, Bilboko Metroa eta Euskotren.
* Arriagako geltokia, Bilboko tranbia.

## Ikus gainera

* Zazpikaleak
* Gazteleku

## Kanpo estekak

* Datuak: Q25474331
# Joaquín Zuazagoitia

Joaquín Zuazagoitia Azkorra (Madril, 1892ko martxoaren 22a - Bilbo, 1971ko otsailaren 17a) bizkaitar kazetari eta politikaria izan zen, 1942 eta 1959 artean Bilboko alkatea izandakoa.
Bartzelonan Farmazia, Madrilen Kimika eta Bordelen Enologia ikasi zituen. Hasieran liberala gero espainiar nazionalista sutsu bilakatu zen.
1920. urtean argitaratu zuen Bilbon Algunos escritos vascongados desde 1874 eta urte berean Tellaeche el diletante. 1934an plazaratu zuen Rasgos de Vizcainía obra eta handik 6 urtera Pedro Eguillor. Zuazagoitiarenak dira, halaber, Artículos (1959), La juntura clásica en sus relaciones con la Anatomía y la Filosofía eta La Criolla. Beste egileen obra askotako aintzinsolasen egilea izan zen.
Hermes aldizkariko sortzaileetariko bat izan zen. 1939. urtean sortu zenetik, El Correo Español-El Pueblo Vascoko zuzendari izan zen. Bilboko alkate izan zen 1942-1959 bitartean, eta Bizkaiko Kulturaren Batzarreko lehendakari izan zen hil arte.

## Erreferentziak

* ↑ Agirreazkuenaga Zigorraga, Joseba; Ahedo Gurrutxaga, Igor; Alonso Olea, Eduardo J.; Barruso Bares, Pedro; Gracia Cárcamo, Juan; Kintana Goiriena, urgi; Martínez Rueda, Fernando; Mendiola Gonzalo, Fernando et al.. (pdf) Bilbao desde sus alcaldes: Diccionario biográfico de los alcaldes de Bilbao y gestión municipal en la Dictadura. 3:1937-1979, 241-290 or. ISBN 978-84-88714-14-5..
* ↑ Beascoechea Gangoiti, José María; Martínez Rueda, Fernando. (2011). «La creación del "Gran Bilbao" en el franquismo y el alcalde Joaquín Zuazagoitia (1942-1959)» Bidebarrieta: Revista de humanidades y ciencias sociales de Bilbao (22): 79-92. ISSN 1137-4888..
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11928167
# Hilerri judu

Hilerri judua tradizio juduak agindutakoaren arabera pertsona juduak ehorzteko erabiltzen den hilerria da. Historian zehar, hilerriak hainbat eratara aipatu izan dira hebreeraz, besteak beste: bet kevarot (hilobien etxea), beit almin edo bet olam (betierekotasunaren etxea), bet chayyim (betiereko bizitzaren etxea) eta bet shalom (bakearen etxea).
Hilerriko lurra santutzat hartzen da, eta inauguratzean zeremonia berezia egin behar da. Juduen tradizioaren arabera, hilobiak leku sakratuak dira, eta betiko aldatu gabe egon behar dute. Hilerria ezartzea komunitate judu baten lehentasunetako bat da. Hilerri bakoitza dagoen eremuan bizi den kolektibitatearen funts komun batek finantzatzen du, oro har, lursaila erostea eta funtzionamendurako mantentze-lanak egitea. Sexu maskulinoko pertsona orok, erlijio judukoa den ala ez kontuan hartu gabe, burua estali behar du, normalean kipa batekin, edozein hilerri judutan sartzean.

## Erreferentziak

* ↑ (Ingelesez) Guide to Visiting a Jewish Cemetery. Jewish Heritage UK 2017-02-21 (Noiz kontsultatua: 2025-02-17).

## Kanpo estekak

* Datuak: Q846659
* Multimedia: Jewish cemeteries / Q846659
# Beñat San Jose

Beñat San Jose (Donostia, 1979ko irailaren 24a) Belgikako KAS Eupen futbol taldeko entrenatzailea da.

## Ibilbidea
### Taldeak

* 2008an Real Sociedadeko harrobiko entrenatzaile izan zen 2012a arte.
* 2012an Saudi Arabiako Al-Ittihad taldeko harrobiko entrenatzaile izan zen.
* 2013an Al-Ittihadeko lehen taldeko entrenatzaile izan zen 2014a arte.
* 2014an Al-Ettifaq taldeko entrenatzaile izan zen 2015a arte.
* 2015ean Txileko Deportes Antofagasta taldeko entrenatzaile izendatu zuten.
* 2019an Belgikako KAS Eupen taldeko entrenatzaile izendatu zuten.

## Irabazitako Txapelketak
### Saudi Arabiako txapelketak

* Errege Kopa
** 2013
* Datuak: Q10556689
* Multimedia: Beñat San José / Q10556689
# Ladino (judu-espainiera)

    Artikulu hau sefardien hizkuntzari buruzkoa da; erretorromanieraren Italiako dialektoetariko bat gaitzat duena beste hau da: «ladino (erretorromaniera)»
Ladinoa, judu-espainiera edo judu-gaztelania (ladinoz, djudeo-espanyol edo ladino) erromantze hizkuntza da, gaztelania zahar, hebreera, turkiera eta grezieratik sortutakoa. Batez ere, XV. mendeko gaztelanian oinarritzen da. Hiztunak judu sefardiak dira ia soilik, batez ere Israelen, Tesalonikan (Grezia), Istanbul eta Izmirren (Turkia) bizi direnak.
Marokon iturri historiko beretik haketia mintzaira garatu zen.

## Egoera

Ladinoaren hiztunak gero eta gutxiago dira. Bigarren Mundu Gerraz geroztik, ladinoaren hiztun asko Israela joan ziren, eta hizkuntzaren transmisioa eten zuten. UNESCOren Europako arriskupeko hizkuntzen liburu gorria argitalpenean, "arrisku larrian" dagoen hizkuntza gisa sailkatua dago.

## Adibidea

Ladinoz
   El djudeo-espanyol, djudio, djudezmo o ladino es la lingua favlada por los sefardim, djudios ekspulsados de la Espanya enel 1492. Es una lingua derivada del espanyol i favlada por 150.000 personas en komunitas en Israel, la Turkia, antika Yugoslavia, la Gresia, el Maruekos, Mayorka, las Amerikas, entre munchos otros.
Euskaraz
   Judu-espainiera, djudio, djudezmo edo ladinoa sefardiek, 1492an Espainiatik egotzitako juduek, mintzatzen duten hizkuntza da. Espainieratik eratorritako hizkuntza bat da, eta 150.000 lagunek hitz egiten dute Israelen, Turkian, Jugoslavia ohian, Grezian, Marokon, Mallorcan, Ameriketan eta beste hainbat lekutan kokaturiko komunitateetan.

## Erreferentziak

* ↑ Hizkuntza hau ladino izenarekin ageri da Zehazki, Elhuyar gaztelania-euskara, Euskalterm eta Labayru hiztegietan.
* ↑ BAT eta Uztaro aldizkarietan judu-espainiera ageri da; Munduko Hizkuntzen Amaraunean, berriz, judeo-espainiera ageri da.
* ↑ Linguamón webgunean judu-gaztelania ageri da.
* 1 2 Ladinoaren artikulua, Munduko Hizkuntzen Amaraunean.
* ↑ (Ingelesez) Paloma, Vanessa. (2012). Abécassis, Frédéric ed. «Judeo-Spanish in Morocco : Language, identity, separation or integration?» La bienvenue et l’adieu | 1 : Migrants juifs et musulmans au Maghreb (XVe-XXe siècle) (Centre Jacques-Berque): 103–112. ISBN 979-10-92046-08-3. (Noiz kontsultatua: 2025-02-17).

## Ikus, gainera

* Frantziako hizkuntzak

## Kanpo estekak

* Ladinokomunita
* Datuak: Q36196
* Multimedia: Judaeo-Spanish language / Q36196
# Areatza (Arraia-Maeztu)

    Artikulu hau Arabako herriari buruzkoa da; beste esanahietarako, ikus «Areatza (argipena)».
Areatza (Arenaza gaztelaniaz) Arabako ekialdean dagoen herria da, Mendialdeako eskualdean eta Arraia-Maeztuko udalerriaren barruan kokaturik. 1958 arte Laminoria udalerriaren zati izan zen.
Herriko jaiak Agustin Deunarekin ospatzen ditu, abuztuaren 28an.

## Demografia

* Areatzako biztanleria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 18 | Maeztu | Durruma Kanpezu • Korres • Erroeta • Erroitegi • Sabando • Ibisate • Areatza • Musitu • Zekuiano • Aletxa • Elortza • Apilaiz | Maeztu |

## Ondasun nabarmenak

* Agustin Deunaren eliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Arabako Mendialdeko kuadrilla

## Kanpo estekak

* (Gaztelaniaz)Areatzaz Arraia-Maeztuko udal webgunean.
* (Gaztelaniaz) Areatza Euskomedian.
* Datuak: Q2860835
* Multimedia: Arenaza-Areatza / Q2860835
# Anbigrama

Anbigrama gutxienez bi irakurketa ezberdin dituen hitza edo esaldia da.

## Anbigrama motak

* Errotaziozkoak: Nahiz eta irudia errotatu, hitz berdina irakur daiteke une oro.
* Islapenekoak: Ispiluan islatzean gauza bera (edo beste hitz bat) irakur daiteke. "AMAMA" hitza, esaterako, berdin ikusten da alboan jarritako ispiluan. "BIDEOK" berdin ikusten da goain jarritako ispiluan. Grezierazko Nipson anomēmata mē monan opsin esaldi zaharra ispilu-anbigrama ere bada letra larriz idatzita: (ΝΙΨΟΝΑΝΟΜΗΜΑΤΑΜΗΜΟͶΑͶΟΨΙͶ).
* Hutsune-aldaketakoak
* Murriztutako hutsunekoak
* Kateak
* Hiru dimentsiokoak
* Perspektibakoak
* Fraktalak
* Naturalak

## Ikus, gainera

* Palindromo
* Nipson anomēmata mē monan opsin

## Kanpo estekak

* Datuak: Q221552
* Multimedia: Ambigrams / Q221552
# Fontecha

Fontecha (gaztelaniaz Fontecha, euskaraz Iturriestaria) Arabako Lantaron udalerria osatzen duten herrietako bat da, Arabako hegomendebaldean kokatua. 1978 arte Bergonda udalerriaren zati izan zen. Ebro ibaiaren ezkerreko bazterrean dago.

## Demografia

* Fontechako biztanleria

## Fontechar ezagunak

* Joaquin Lucarini (1905-1964), eskultorea.
* Jose Mardones (1868-1932), abeslaria.

## Ondasun nabarmenak

* Kondestablearen dorrea, XIV. mende bukaeran eraikia.
* Orgaz dorrea
* San Nikolas parrokia. Bertan, Diego Guillén eta Ortega de Cordobak eginiko eskulturaz eta Diego de Torresen tailerrean landuriko polikromatuak dituen 1539ko erretaula zegoen, gaur egun Gasteizko arte sakroa museoan dagoena.

## Erreferentziak

* ↑ (Gaztelaniaz) Mikel Ezkerro: El himno argentino y Mardones

## Kanpo estekak

* (Gaztelaniaz) Lantarongo Udalaren webgunea
* Fontetxako kondestablearen dorrea, Euskadi.net webgunea.
* Datuak: Q2744564
* Multimedia: Fontecha / Q2744564
# Leziñana

Leziñana (ofizialki Leciñana del Camino / Leziñana) Arabako Lantaron udalerria osatzen duten herrietako bat da. 1978 arte Salcedo udalerriaren zatia zen.

## Demografia

* Leziñanako biztanleria

## Ondasun nabarmenak

* Donejakue Apostoluaren eliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* (Gaztelaniaz) Lantarongo Udalaren webgunea
* Datuak: Q973619
* Multimedia: Leciñana del Camino/Leziñana / Q973619
# Molinilla

Molinilla Arabako Lantaron udalerria osatzen duten herrietako bat da. 1978 arte Salcedo udalerriaren zati izan zen

## Demografia

* Molinillako biztanleria

## Ondasun nabarmenak

* San Migele nekropolia
* San Martin eliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* (Gaztelaniaz) Lantarongo Udalaren webgunea
* Datuak: Q3319512
* Multimedia: Molinilla / Q3319512
# Larrazubi

Larrazubi (ofizialki Puentelarrá / Larrazubi) Arabako Lantaron udalerria osatzen duten herrietako bat da. 1978 arte Bergonda udalerriaren zati izan zen.

## Etimologia

Lehen aldiz, 1050. urtean aipatzen da dohaintza batean, zubian ("Pont"), etxe bat egiteko baimena emanez, orduan Larrate izenaz aipatzen den herriaren aldamenean.

## Demografia

* Larrazubiko biztanleria

## Ondasun nabarmenak

* San Nikolas eliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Erreferentziak

* ↑ Euskaltzaindia
* ↑ Lantarongo Udala

## Kanpo estekak

* (Gaztelaniaz) Lantarongo Udalaren webgunea
* Datuak: Q2744363
* Multimedia: Puentelarrá / Q2744363
# Salcedo (Lantaron)

Salcedo Arabako Lantaron udalerria osatzen duten herrietako bat da, Miranda de Ebron hurbil.

## Historia
### Salcedo udalerri ohia

Herri honek izena eman zion udalerri bati, 1978an Bergondarekin bat eginda Lantaron osatu zuena. Bertan herri hauexek zeuden, Salcedoz gain: Caicedo Yuso, Komunioi, Leziñana, Molinilla, Turiso eta Zubillaga.

## Demografia

* Salcedoko biztanleria

## Kultura eta eraikinak

Merezi du bai erlojuaren dorrea bai Doneztebe Eliza ikustea. Herri honetako ihauteriak antzinakoak eta interes handikoak dira.

## Ikus, gainera

* Arabako udalerrien anexio eta desanexioen zerrenda

## Kanpo estekak

* (Gaztelaniaz) Lantarongo Udalaren webgunea
* Datuak: Q3469649
* Multimedia: Salcedo (Álava) / Q3469649
# Sobrón

Sobrón Arabako Lantaron udalerria osatzen duten herrietako bat da. 1978 arte Bergonda udalerriaren zati izan zen.

## Demografia

* Sobróngo biztanleria

## Ondasun nabarmenak

* Sortzez garbiaren eliza: 1590 urteko agiri batean Nuestra Señora de las Heras izena ematen zaio.
* Andra Mari Zuriaren baseliza.
* Herrango San Martin baseliza.

## Urtegia eta museoa

Sobrongo urtegia 1961 urtean eraiki zen eta ondoan Sobrongo Uraren Museoa dago, ingurumen-museoa hain zuzen ere.

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* (Gaztelaniaz) Lantarongo Udalaren webgunea
* Datuak: Q2743292
* Multimedia: Sobrón / Q2743292
# Turiso

Turiso Arabako Lantaron udalerria osatzen duten herrietako bat da. 1978 arte Salcedo udalerriaren zati izan zen

## Demografia

* Turisoko biztanleria

## Ondasun nabarmenak

* San Martin eliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* (Gaztelaniaz) Lantarongo Udalaren webgunea
* Datuak: Q3542306
* Multimedia: Turiso / Q3542306
# João Lourenço

João Manuel Gonçalves Lourenço (Lobito, 1954ko martxoaren 5a) angolar militar eta politikaria da, Angolaren Askapenerako Herri Mugimenduko kidea. Angolako Errepublikako presidentea da 2017ko irailaren 26tik.

## Erreferentziak

* ↑ 38 urtez presidente bera izan eta gero, Joao Lourenço da hurrengoa Angolan. Berria egunkaria, 2017ko abuztuak 25, berria.eus (Noiz kontsultatua: 2019-6-29).
# Etxabe

    Ez nahasi Itzagaondoko Etxabe herri hustuarekin.
Etxabe Aizarnazabalgo auzoa da.

## Demografia

* Etxabeko biztanleria

## Ikus, gainera

* Aizarnazabal

## Kanpo estekak

* Datuak: Q12257345
# Mugitzagaina

Mugitzagaina Aizarnazabalgo auzoa da.

## Demografia

* Mugitzagaineko biztanleria

## Ikus, gainera

* Aizarnazabal

## Kanpo estekak

* Datuak: Q12263870
# Etxezarreta

Etxezarreta Aizarnazabalgo auzoa da. Ez da inor bizi bertan aspalditik, gehien bat industriaz osatutako gunea baita.

## Ikus, gainera

* Aizarnazabal

## Kanpo estekak

* Datuak: Q12257380
# Saiatz

Saiatz Aizarnazabalgo auzoa da.

## Demografia

* Saiatzeko biztanleria

## Ikus, gainera

* Aizarnazabal
* San Kristobal

## Kanpo estekak

* Datuak: Q12266762
# Zubialde (Aizarnazabal)

Zubialde Aizarnazabalgo auzoa da.

## Demografia

* Zubialdeko biztanleria

## Ikus, gainera

* Aizarnazabal

## Kanpo estekak

* Datuak: Q18647835
# Herrerako geralekua (Renfe)

Renfe enpresari Hererako geralekua hurrengoei egin ahal dio erreferentzi:
* Herrerako geralekua (Donostia), Donostiako Renfe Aldiriak sarearen geltokia, linearen zerbitzuak dira.
* Herrerako geralekua (Zalla), Bilboko Renfe Aldiriak sarearen geltokia, linearen zerbitzuak dira.